તા. ૩ મે ૨૦૧૬ ના રોજ બપોરે ૪:૦૦ કલાકે સ્પંદન ટીમના સભ્યો બાળકોને આપવા માટેના ફળો તથા સ્પંદન ટ્રસ્ટના બેનર સાથે રૈયાધાર વિસ્તાર પહોંચ્યા હતા. અગાઉથી જાણ કરેલ હોવાથી બાળકો સ્પંદન ટીમના આગમન પહેલા જ નક્કી કરેલ સ્થળે એકઠા થઇ ગયા હતા. સ્પંદન ટીમના સભ્યોએ ત્યાં એક મંદિરના પૂજારી સાથે આ કાર્યક્રમ માટે વાત કરી હતી. તેમની સંમતિથી સ્પંદન ટ્રસ્ટનું બેનર મંદિરની જાળી પર લગાવવામાં આવ્યું હતું. મંદિરના વિશાળ ઓટલા પર ફળોને વ્યવસ્થિત ગોઠવવામાં આવ્યા હતા.